જેટ જેવું જ ક્રેશ થયું, પાયલટે પેરાશૂટની મદદથી કૂદીને ખુદનો જીવ બચાવ્યો. જો કે ગામના લોકો તુરંત દોડી આવ્યા હતા અને એમના હાલચાલ પૂછ્યા હતા. એક શક્સને વીડિયોમાં કહેતા સાંભળી શકાય છે કે, 'ભૈયા હમ આ રહે હૈ..' આની સાથે જ તે પાયલટને સવાલ કરે છે કે શું તેઓ એકલા છે? પાયલટને એમ્બ્યુલન્સની મદદથી હોસ્પિટલે ખસેડવામાં આવ્યો હતો. ગ્રામજનોએ જણાવ્યા મુજબ બે ત્રણ એર જેટ ઉડી રહ્યા હતાં ત્યારે જ એકમાંથી ધૂમાડો નીકળવા લાગ્યો હતો, તેના પાયલટે પેરાશૂટથી છલાંગ લગાવી દીધી અને તે એક ખેતરમાં પડ્યા.